# PREDSEDA NÁRODNEJ RADY SLOVENSKEJ REPUBLIKY

Číslo: 1506/2008-sekr.

878

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 5. decembra 2008

k návrhu skupiny 52 poslancov Národnej rady Slovenskej republiky na vyslovenie nedôvery členovi vlády Slovenskej republiky na prerokovanie výborom Národnej rady Slovenskej republiky

 **A. k o n š t a t u j e m, že**

 podľa čl. 88 ods. 1 Ústavy Slovenskej republiky skupina 52 poslancov Národnej rady Slovenskej republiky 5. decembra 2008 podala návrh na vyslovenie nedôvery členovi vlády Slovenskej republiky Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky;

 **B. p r i d e ľ u j e m**

 podľa § 109 ods. 3 zákona Národnej rady Slovenskej republiky č. 350/1996 Z. z.
o rokovacom poriadku Národnej rady Slovenskej republiky v znení neskorších predpisov

 návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Mariánovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869)

 **všetkým výborom Národnej rady Slovenskej republiky**

(okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu a Výboru Národnej rady Slovenskej republiky
na preskúmavanie rozhodnutí Národného bezpečnostného úradu);

 na prerokovanie **do určeného termínu konania schôdze**;

# PREDSEDA NÁRODNEJ RADY SLOVENSKEJ REPUBLIKY

- 2 -

 **C. u r č u j e m**

 ako gestorský Výbor Národnej rady Slovenskej republiky pre verejnú správu a regionálny rozvoj, ktorý pripraví na schôdzu Národnej rady Slovenskej republiky správu
o výsledku prerokovania uvedeného návrhu vo výboroch;

 **D. z a s i e l a m**

 podľa § 109 ods. 3 zákona Národnej rady Slovenskej republiky č. 350/1996 Z. z.
o rokovacom poriadku Národnej rady Slovenskej republiky v znení neskorších predpisov

 vláde Slovenskej republiky

 uvedený návrh skupiny poslancov Národnej rady Slovenskej republiky na zaujatie stanoviska.

Pavol P a š k a  v. r.